33. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 32902/1693 της 6/17 Μαΐου 1976 (ΦΕΚ Β΄ 660) Περί απαγορεύσεως Θήρας αγριοχοίρου εις όρος Παγγαίον Ν. Καβάλας. Έχοντες υπ’ όψει: 1.Τας διατάξεις των άρθρ. 259 παρ. 2, 16 Ν.Δ. 996/1971 και 7 Νόμ. 177/75. 2.Τας υπ’ αριθ. 193757/23.3.76 και Γ.115818/ 9.4.76 αναφοράς του Δασαρχείου Καβάλας και Δ/νσεως Δασών Ν. Καβάλας. 3.Την ανάγκην προστασίας του αγριοχοίρου, απειλουμένου δια πλήρους αφανισμού, αποφασίζομεν: Απαγορεύομεν επί μίαν 5/ετίαν την θήραν του αγριοχοίρου προς προστασίαν του, απειλουμένου δια πλήρους αφανισμού, επί εκτάσεως 200.000 στρεμμάτων εις το όρος Παγγαίου Ν. Καβάλας, οριζομένης ως ακολούθως: Ανατολικώς: Εθνική οδός ΕλευθερουπόλεωςΘεσσαλονίκης και Επαρχιακή ΕλευθεροπόλεωςΚορμίστης. Δυτικώς: Εθνική οδός Ελευθεροπόλεως-Θεσ/νίκης. Σελ. 582(γ) Τεύχος 718-Σελ.100 Βορείως: Όρια Νομών Καβάλας-Σερρών, επί του Παγγαίου όρους και Εθνική οδός Ελευθερουπόλεως Κορμίστης. Νοτίως: Εθνική οδός Ελευθερουπόλεως-Θεσ/νίκης. Το Δασαρχείον Καβάλας εντέλλεται όπως, συμφώνως τω άρθρ. 7 του Νόμ. 177/75, θεσπίση Δασικήν απαγορευτικήν διάταξιν θήρας, προς προστασίαν του αγριοχοίρου. Η ισχύς της παρούσης άρχεται από του Κυνηγετικού έτους 1976-1977. Η παρούσα δημοσιευθήτω δια της Εφημερίδος της Κυβερνήσεως. 